บลจ.นครหลวงไทยขายกองทุนพันธบัตรกิมจิ
บลจ.นครหลวงไทย&nbsp; ขายกองทุนพันธบัตรเกาหลีใต้ ผลตอบแทนประมาณ 2.30% ต่อปี
8 มิ.ย. 2553

บลจ.นครหลวงไทย  ขายกองทุนพันธบัตรเกาหลีใต้ ผลตอบแทนประมาณ 2.30% ต่อปี
นายไตรพิชิต  วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน (บลจ.) นครหลวงไทย กล่าวว่า บริษัทเปิดเสนอขาย กองทุนเปิดนครหลวงไทย ตราสารหนี้ต่างประเทศ 16 เดือน3/10 (NKT FFI16M3/10) อายุโครงการประมาณ 16 เดือน มูลค่าโครงการ 600 ล้านบาท อัตราผลตอบแทนประมาณ 2.30% ต่อปี (หลังหักค่าใช้จ่าย 0.50% ต่อปี) 
กองทุนเน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้ ที่ได้รับการจัดอันดับความน่าเชื่อถือของผู้ออกตราสารระยะยาว AA จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติเฉพาะผลตอบแทนทุกรอบระยะเวลา 3 เดือนโดยประมาณ และในครั้งสุดท้ายบริษัทจัดการจะรับซื้อคืนจากผลตอบแทนที่ได้รับจากตราสารที่กองทุนลงทุนพร้อมกับเงินลงทุนเริ่มต้นทั้งหมด ลงทุนขั้นต่ำเพียง 2,000 บาท โดยมีราคา 10 บาทต่อหน่วยลงทุน บุคคลธรรมดาไม่ต้องเสียภาษีจากผลตอบแทนที่ได้รับ